Рафаел Алберти
Покана във въздуха

Превод от испански: Ралица Маркова, 2008

chitanka.info

Аз те каня във въздуха,

мрак на двайсет столетия,

в светлината на въздуха,

въздуха, въздуха, въздуха.

Не излизаш, мрак, никога —

в пещерата все криеш се:

не се върна пак шепота,

който ти бе даден от въздуха,

от въздуха, въздуха, въздуха.

Мрак без лъчи, галерия

страшна в земните пластове,

в двайсет гроба зазидани,

двайсет столетия без въздуха,

без въздуха, въздуха, въздуха.

Литни към върховете, мрак,

в светлината на въздуха,

на въздуха, въздуха, въздуха!

(Из стихосбирката „За ангелите“, 1929)

Заслуги

Имате удоволствието да четете тази книга благодарение на Моята библиотека и нейните всеотдайни помощници.

Лого на Моята библиотека
http://chitanka.info

Вие също можете да помогнете за обогатяването на Моята библиотека. Посетете работното ателие, за да научите повече.